**Sulhanen joka sormella** (myös **Sulhanen joka sormelle**; engl. *Tom, Dick and Harry*) on vuonna 1941 ensi-iltansa saanut Garson Kaninin ohjaama yhdysvaltalainen komediaelokuva, jonka pääosissa ovat Ginger Rogers, George Murphy, Alan Marshal ja Burgess Meredith. Elokuvan käsikirjoituksen laati Paul Jarrico, ja sen tuotti Robert Sisk.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Ginger Rogers näyttelee puhelinoperaattorina työskentelevää Janieta, jolla on kolme kosijaa. Kosijat ovat keskenään erilaisia: yksi on jalat maassa -tyyppi, toinen on rikas ja kolmas boheeminen ja huoleton. Janien on vaikea valita kolmesta aviomiesehdokkaasta. Janie alkaa kuvitella mielessään, millaista elämä kunkin miehen kanssa olisi.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Ginger Rogers  | … |  Janie
  |
|  George Murphy  | … |  Tom
  |
|  Alan Marshal  | … |  Dick
  |
|  Burgess Meredith  | … |  Harry
  |
|  Joe Cunningham  | … |  Pop
  |
|  Jane Seymour  | … |  Ma
  |
|  Lenore Lonergan  | … |  Barbara / Butch
  |
|  Vickie Lester  | … |  Paula
  |
|  Phil Silvers  | … |  Phil
  |
|  Betty Breckenridge  | … |  Gertrude
  |

Tuotanto
--------

*Sulhanen joka sormella* -elokuvan tuotanto alkoi helmikuussa 1941 ja päättyi 19. toukokuuta 1941. Elokuvan budjettina oli 806 000 dollaria, ja sen tuotti RKO Radio Pictures.

Julkaisu ja vastaanotto
-----------------------

*Sulhanen joka sormella* sai Yhdysvaltain ensi-iltansa 13. kesäkuuta 1941. Suomessa elokuva sai teatteriensi-iltansa 1. lokakuuta 1944. Tuotantoyhtiönä toiminut RKO oli myös elokuvan levittäjänä. Ilmestyessään *Sulhanen joka sormella* oli hyvin suosittu lippuluukuilla; elokuva tuotti 1 628 000 dollaria, ja toi tuotantoyhtiö RKO:lle voittoa 234 000 dollarin edestä.

Paul Jarrico sai parhaan alkuperäisen käsikirjoituksen Oscar-ehdokkuuden vuonna 1942. Vuonna 1941 elokuva oli lisäksi päässyt National Board of Review’n vuoden 10 parasta elokuvaa -listalle.

*Sulhanen joka sormella* julkaistiin Yhdysvalloissa ensimmäisen kerran DVD:lle 20. huhtikuuta vuonna 2009.

Sovitukset
----------

*Lux Radio Theater* lähetti 60-minuuttisen radiosovituksen elokuvasta 8. syyskuuta 1941, jolloin Ginger Rogers, Burgess Meredith, George Murphy ja Alan Marshal uusivat elokuvaroolinsa. *The Screen Guild Theater* radioi 7. joulukuuta vuonna 1950 elokuvasta 60 minuuttia kestävän radiosovituksen, jossa Rogers ja Murphy uusivat jälleen elokuvaroolinsa.

*Sulhanen joka sormella* uudelleenfilmatisointiin vuonna 1957 nimellä *Jaettu morsian*, joka jäi RKO Radio Picturesin viimeiseksi tuotannoksi.

Lähteet
-------

1. 1 2 3  Tom, Dick and Harry (1941) *elonet.fi*. Elonet.fi. Viitattu 5.5.2014. (suomeksi)
2. 1 2 3 4 5 6  Tom, Dick and Harry (1941) *allmovie.com*. Allmovie.com. Viitattu 5.5.2014. (englanniksi)
3. 1 2 3 4 5  TOM, DICK AND HARRY (1941) *tcm.com*. TCM.com. Viitattu 5.5.2014. (englanniksi)
4. 1 2 3  Richard Jewel, "RKO Film Grosses: 1931-1951", *Historical Journal of Film Radio and Television*, Volume 14, Numero 1, 1994 s. 56
5. 1 2  Tom, Dick and Harry (1941) *rottentomatoes.com*. Rottentomatoes.com. Viitattu 5.5.2014. (englanniksi)

Aiheesta muualla
----------------

* *Sulhanen joka sormella* Internet Movie Databasessa. (englanniksi)
* *Sulhanen joka sormella* Elonetissä.
* *Sulhanen joka sormella* AllMoviessa. (englanniksi)
* *Sulhanen joka sormella* TCM Movie Databasessa (englanniksi)